› Promoció i vendes\n› Vendes no convencionals\n› Horaris comercials\nGuia del comerç » Promoció i vendes\nEs pot parlar de venda en rebaixes quan els articles s'ofereixen a un preu inferior al que han estat oferts anteriorment.\nLes vendes en rebaixes només podran tenir lloc en dues temporades anuals: una a principis d'any i l'altra a l'estiu. La durada de cada període serà com a mínim d'una setmana i com a màxim de dos mesos, d'acord amb la decisió de cada comerciant, i dins de les dates fixades per la Generalitat de Catalunya. - Decret 150/1996, de 30 d'abril, pel qual s'estableixen els períodes de rebaixes (DOGC núm. 2203, de 08/05/1996):\nDel 7 de gener al 6 de març, ambdós inclosos.\nDe l'1 de juliol al 31 d'agost, ambdós inclosos.\nEstà prohibida la venda de productes o articles deteriorats o expressament adquirits per a aquesta finalitat sota la denominació de preus rebaixats o rebaixes.En conseqüència les mercaderies que es venguin a preu rebaixat han d'haver estat a la venda anteriorment a l'inici de les rebaixes.\nLes reduccions dels preus han de consignar-se exhibint, al costat del preu o la tarifa habituals practicats pel mateix comerciant, el preu rebaixat.\nSon vendes de saldos les d’aquells productes que han perdut part del seu valor de mercat per:\nSón productes la sortida dels quals es manifestament impossible als preus habituals, per raó de la seva pèrdua d’actualitat i d’oportunitats.\nSón productes que han sofert una deterioració greu en el seu valor comercial a causa d’obsolescència o de la reducció objectiva de possibilitats d’utilització.\nProductes defectuosos, deteriorats o desaparellats. Aquesta condició s’ha de fer avinent mitjançant publicitat.\nPer a la venda ocasional de saldos, caldrà que aquests hagin estat inclosos en l’estoc del venedor durant un període de temps no inferior a sis mesos.\nEls comerciants que desitgin ocasionalment realitzar venda de saldos, caldrà que ho comuniquin al Departament de Comerç, Consum i Turisme de la Generalitat. Aquesta comunicació s’haurà de presentar amb una antelació mínima de set dies, i s’haurà d’exhibir obligatòriament en un lloc visible de l’establiment.\nLa venda en liquidació es quan un comerç vol acabar determinats productes. Només s’autoritza la venda en liquidació en els següents casos:\nEl cessament total o parcial de l’activitat.\nLa transformació substancial de l’empresa o de l’establiment comercial que comporti un canvi de l’orientació o de l’estructura del negoci.\nLa venda de la totalitat o d’una part dels estocs heretats d’un comerciant difunt efectuada pels hereus o responsables del negoci.\nLa liquidació que decideixi efectuar el comerciant que es faci càrrec d’un negoci traspassat o adquirit, segons el cas, als hereus d’un comerciant difunt.\nEn un cas de força major que impossibiliti l’exercici normal de l’activitat comercial.\nLes liquidacions podran realitzar-se en qualsevol època de l’any, amb la comunicació prèvia al Departament de Comerç, Consum i Turisme de la Generalitat. Aquesta s’ha de presentar amb una antelació, com a mínim, d’un mes abans de la data sol·licitada per a l'inici de la liquidació i s’hi ha de fer constar les causes que la motiven. En un lloc visible de l’establiment comercial s’haurà d’exhibir una còpia de la comunicació. No es pot fer publicitat de les liquidacions abans de 8 dies de l'inici de la venta.\nPer a fomentar les vendes es pot oferir als compradors un altre producte o servei, ja sigui gratuïtament o a un preu reduït. Això es pot fer de forma automàtica o mitjançant participació en sorteig.\nQuan l’obsequi s’ofereixi en els envasos dels productes, hi haurà dret al regal, com a mínim, durant els tres mesos següents a la data en que acabi la promoció.\nQueda prohibit oferir conjuntament dos o més articles, llevat que:\nExisteixi una relació funcional entre ells.\nLa venda en lots sigui la habitual del producte.\nEs pugui també comprar els articles per separat i al seu preu.\nEs tracti de lots que es venguin conjuntament, per raons estètiques o per a regal\nEstà prohibit que el venedor s'anuncií com a fabricant o com a majorista, llevat del cas que es donin les circumstàncies següents:\nQue en el cas del fabricant, fabriqui realment la totalitat dels productes posats a la venda, i en el cas dels majoristes, que realitzin les seves operacions de venda fonamentalment a comerciants minoristes.\nQue els preus ofertats siguin els mateixos que apliquen a altres comerciants, majoristes o minoristes, segons els casos.


La Lligueta del Besòs: Ajuntament de Santa Coloma de Gramenet\nLa Lligueta del Besòs es realitza conjuntament amb el municipi de Badalona i la col·laboració del Consell Esportiu del Barcelonès Nord. S’organitza una lligueta mixta amb els i les alumnes de 6è de primària dels centres escolars de Santa Coloma de Gramenet i Badalona que es troben propers en el territori.\nDurant el curs es dur a terme una lliga de “Colpbol” a les escoles i al final es fa una jornada de cloenda on es troben tots els centres participants. La lligueta vol ser molt més que una sèrie de partits on els nens i les nenes mostren la seva tècnica amb la pilota o la seva capacitat per sortejar rivals, sinó que vol ser una estratègia per arribar als i les infants a través de l’esport i transmetre valors positius.\nL’objectiu de la lligueta és potenciar l’educació en valors, la interrelació i el treball en xarxa entre l’alumnat dels dos municipis a través de la pràctica esportiva, fomentant, d’aquesta manera, l’adquisició d’hàbits saludables. D’altra banda, també es busca treballar capacitats o aspectes com la tolerància, la frustració, la gestió del conflicte, el joc net o el compromís, així com el respecte, la superació, l’esforç i la humilitat.\nEn l’edició del curs 2018 – 2019 han participat les escoles de Folch i Torres, Jesús i Maria, Joan Coret, Joan Miró i Miguel Hernández de Badalona i les escoles Beethoven, Les Neus, Rosselló Pòrcel i Wagner de Santa Coloma de Gramenet.\nAquesta activitat no es va poder realitzar durant el curs 2019-2020 per la situació sanitària.\nEl curs 2020-2021 i durant el present curs 2021-2022, també s’hagut d’adaptar aquesta activitat a les condicions de restriccions a causa de la pandèmia. Fem un treball en profunditat les regles de l’esport Copbol, treballar-ho als mateixos centres educatius amb els grups, que sigui possible i una posterior gravació de la pràctica dels alumnes dins del centre educatiu.


Itineraris d’inclusió comunitària: Protagonistes d’una experiència de voluntariat I | Grup Fundació Ramon Noguera\nItineraris d’inclusió comunitària: Protagonistes d’una experiència de voluntariat I\nEmmarcat en el model de treball d’Atenció Centrada en la Persona i, per tant, tenint en compte els desitjos i les capacitats de les persones que atenem, hem dissenyat un projecte basat en itineraris de voluntariat inclusius on la persona que hi participa desenvolupa tasques de voluntariat en àmbits del seu interès. El protagonista d'avui és en Víctor Gala, que ha fet el voluntariat al CEE Font de l'Abella.\nESTHER NAVARRO Monitora d’en Víctor Gala al Centre ocupacional Montilivi\nPer a en Víctor, aquesta tasca de voluntariat que fa al CEE Font de l’Abella és una experiència molt enriquidora. És tot un repte i d’una gran ajuda per fer-lo sentir responsable i necessari a la comunitat.\nEl fet de tornar a l’escola on va estar anys enrere com alumne, tenir ara l’oportunitat de fer-ho com a voluntari fa que es vegi des d’una altra perspectiva molt positiva, que el fa sentir bé i alhora l’ajuda en el seu desenvolupament personal.\nMa. ÀNGELS VERDAGUER Directora del CEE Font de l’Abella\nEl Centre ocupacional de la Fundació Ramon Noguera ofereix a cada persona usuària l’oportunitat de millorar el seu itinerari personal a partir també, de col·laboracions, com és en aquesta ocasió el CEE Font de l’Abella.\nEstem acabant el curs i des CEE Font de l’Abella volem donar les gràcies a en Víctor Gala, exalumne de l’escola i que, des de fa dos anys, cada dilluns i dimarts ve una hora al centre a fer una activitat totalment inclusiva.\nPuntualment i content arriba amb ganes de dur a terme la tasca acordada. S’encarrega de parar les taules del menjador de la secció d’infantil i primària. Cal felicitar-lo per l’ordre i pulcritud i ha recordat sempre les recomanacions que se li han fet.\nNo oblida mai de passar per recepció i direcció per saludar o acomiadar-se; de totes maneres, si aquests estan ocupats, amb molta educació s’acomiada de la persona que li obre la porta. És una experiència que valorem de manera molt positiva per a totes les parts implicades.\nVÍCTOR GALA Usuari del Centre ocupacional Montilivi i voluntari al CEE Font de l’Abella\nEl març del 2017 vaig començar a fer de voluntari al CEE Font de l’Abella. Hi vaig tots els dilluns i dimarts de 12h a 13h.\nCol·laboro en tasques de menjador: parar taula, posar coberts, gots i tovallons pels nens petits. També faig endreça dels contes de la biblioteca; els nens ho solen deixar una mica desordenat. M’agrada molt anar-hi i ajudar.\nTinc molt bons records de quan jo hi anava d’alumne: era petit i m’ho passava molt bé amb tots els companys, i sobretot amb l’Àlex Mijarra, amb qui solíem jugar a basquet.\nQuan arribo a les 12h, els nens estan al pati jugant a bàsquet i futbol, a mi m’agrada parlar amb l’Andreu (infant de l’escola).\nAnar de voluntari a l’escola em fa sentir molt content i feliç, és una experiència molt bona. Vull seguir anant-hi molt de temps!!\nformació descomptes innovació voluntariat revista pop up artesania obra social la caixa projecte social La Rosaleda esport atenció precoç discapacitat intel·lectual comunicació externa covid19 shoppout productes artesanals cdiap moda teràpia ocupacional


La fiscalia demana 24 i 25 anys de presó per als acusats del crim de la Guàrdia Urbana La fiscalia demana 24 i 25 anys de presó per als acusats del crim de la Guàrdia Urbana – Tot Barcelona | Notícies i Informació d'actualitat a Barcelona\nRosa Peral, acusada, durant una reconstrucció del crim de la Guàrdia Urbana, a casa seva, en imatge d'arxiu. / ACN\nRedacció 23/04/2019 6:03 pm\nLa fiscalia demana que els agents Albert López i Rosa Peral, acusats del crim de la Guàrdia Urbana de Barcelona, siguin condemnats a 24 i 25 anys de presó, respectivament, per un delicte d’assassinat amb traïdoria. En el cas de Peral, el ministeri públic considera que hi ha un agreujant de parentiu, ja que ella mantenia una relació sentimental amb la víctima, el també agent del cos Pedro Rodríguez.\nSegons l’escrit d’acusació, el fiscal conclou que López i Peral van matar Rodríguez “de comú acord” perquè “obstaculitzava” la relació sentimental que havien reprès feia poc temps. A banda de les penes de presó, la fiscalia també sol•licita 785.000 euros d’indemnitzacions per als familiars de la víctima.\nTot i que havien trencat l’amistat i la relació sentimental, la fiscalia explica que López i Peral van reprendre el contacte i també les trobades íntimes la primavera del 2017, fet que va generar que “tots dos arribessin a la conclusió que Rodríguez obstaculitzava la seva relació”. Segons el ministeri públic, això va fer que la matinada de l’1 al 2 de maig del 2017 matessin Rodríguez “de comú acord” a la casa on Peral vivia, a Vilanova i la Geltrú. La fiscalia reconeix el dubte respecte de si van actuar tots dos de forma conjunta o si el crim el va cometre un amb el consentiment de l’altre.\nEl que sí que té clar és que el crim es va cometre “aprofitant que la víctima estava del tot despreocupada de patir un atac” per part de la seva parella sentimental. “Dins la seva planificació criminal, els acusats van escollir el moment i els mitjans més idonis perquè Rodríguez, de gran corpulència i forma física, no pogués defensar-se davant l’atac mortal”, sosté.\nEl ministeri públic també recorda que els dos sospitosos van crear un pla per fingir que el crim l’hauria comès l’exmarit de Peral, resident a la Bisbal del Penedès. En aquest sentit, hores després del succés, tots dos van dur el telèfon mòbil de Rodríguez fins la Bisbal perquè un futur rastreig policial detectés aquest trajecte. Més tard, van dur el cadàver fins una pista forestal a tocar del pantà de Foix, a Castellet i la Gornal, on van cremar-lo dins un vehicle.\nPer tot plegat, la petició de la fiscalia és de 24 i 25 anys de presó per a López i Peral, així com 10 anys més de llibertat vigilada per a cadascun, amb prohibició d’acostar-se ni contactar amb l’entorn directe de la víctima. La fiscalia també demana que els dos acusats indemnitzin amb 450.000 euros el fill de Rodríguez, menor d’edat; amb 225.000 euros el seu pare; amb 100.000 euros els seus germans; i amb 10.000 la seva ex dona, mare del seu fill.\nLa petició de penes de presó de la fiscalia per a aquest cas, també conegut com a crim del Foix, és la mateixa que la setmana passada va presentar l’acusació particular, exercida per la família de Rodríguez. Durant els propers dies serà el torn dels advocats de Peral i López, que podran presentar els seus escrits de defensa. Posteriorment, la jutge del jutjat d’instrucció número 8 de Vilanova dictarà la interlocutòria de concreció dels fets per tal d’elevar el cas a judici, que se celebrarà davant un jurat popular a l’Audiència de Barcelona.


Dissolen una festa en un xalet del Campello amb 50 joves sense mascareta - À Punt\nDissolen una festa en un xalet del Campello amb 50 joves sense mascareta\nDesallotgen un bar a Alacant on se celebrava la festa d'una boda amb 24 persones sense respectar les mesures anti-Covid i clausuren un bar clandestí\nCotxe de la Guàrdia Civil / Europa Press\n26 d'abril 2021 - 13:42\nAgents de la Policia Local i de la Guàrdia Civil han dissolt aquest passat cap de setmana al Campello (Alacantí) una festa il·legal en un xalet allunyat del centre urbà en la qual participaven 50 joves sense mascareta ni guardar la distància de seguretat. Havien promocionat la reunió a través de les xarxes socials.\nEls fets van ocórrer cap a les 23:30 hores de dissabte, quan la Policia Local va rebre un avís d'una ciutadana que alertava que havia visualitzat a través d'una coneguda xarxa social imatges en directe de la celebració.\nEls agents van poder localitzar el xalet a través de la publicitat que els mateixos participants van donar a l'esdeveniment, ja que van promoure la ubicació a través d'un enllaç d'internet. Tant la Guàrdia Civil com la Policia Local van organitzar un operatiu conjunt per a intervindre i dissoldre la festa.\nEn una primera intervenció, els agents van identificar els organitzadors de la festa, però a causa de l'escassetat d'efectius respecte de l'alt nombre de participants, van decidir establir un dispositiu d'espera a l'únic camí únic d'eixida, per a així interceptar totes les persones.\nFinalment, l'operatiu es va mantindre fins a les 12 del matí de diumenge per a identificar tots els joves, que han sigut denunciats per incomplir les mesures sanitàries per a frenar l'expansió de la Covid-19. A més, també s'investigarà si els propietaris de l'immoble ofereixen l'habitatge per a aquest fi, ja que els organitzadors van declarar que l'havien llogada a través d'internet.\nDesallotgen la festa d'una boda a Alacant\nLa Policia Local d'Alacant ha desallotjat un bar on hi havia més de 24 persones celebrant una festa d'una boda sense respectar les mesures anti-Covid, segons ha informat aquest dilluns l'Ajuntament en un comunicat. La intervenció es va dur a terme divendres al voltant de les 20 hores en un local situat al carrer Donoso Cortés. El propietari organitzador de l'esdeveniment l'han sancionat per una infracció greu, per la qual cosa s'enfronta a una multa que podria arribar fins als 60.000 euros. Els agents han sancionat també als participants de la festa.\nIgualment, la Policia Local d'Alacant va clausurar dissabte a la nit un bar clandestí ocult darrere d'un establiment comercial on hi havia vint persones consumint alcohol fora de l'horari del toc de queda i sense mascaretes, les quals van ser desallotjades i sancionades. Al propietari de l'establiment se li ha interposat una denúncia per una infracció greu i perquè no tenia llicència d'activitat.


Inici » Notícies » Cinc mil assistents a la presentació del VOLAR-e\nEl RACC i la Comissió Europea, conjuntament amb Applus+ Idiada i l’Ajuntament de Barcelona, han presentat aquest diumenge a Barcelona l’esportiu elèctric espanyol més ràpid del món, que aconsegueix assolir els 300 km/h gràcies als seus quatre motors elèctrics i els seus 1.000 cavalls de potència.\nEl VOLAR-e és, a més, capaç d’accelerar de 0 a 100 km/h en només 3,5 segons. Pel que fa referència a l’autonomia de la bateria, aquesta depèn del mode de conducció que s’utilitzi. En mode competició la bateria pot aguantar fins a 50 kilòmetres sense ser recarregada, en canvi, en mode convencional l’autonomia del vehicle pot arribar a assolir els 180 kilòmetres.\nLa presentació, celebrada el diumenge al Moll de la Fusta de Barcelona, pretenia apropar la mobilitat elèctrica als ciutadans barcelonins. Els 5.000 visitants que es van apropar a l’esdeveniment, a més de veure en directe es prestacions del VOLAR-e, han pogut gaudir de la mostra de vehicles elèctrics (cotxes, motos i bicicletes) cedits per diferents marques del sector i inclós provar-los per tal de conèixer les seves avantatges.


Creació i creixement de start-ups innovadores | ACCIÓ\nLes start-ups són innovació en estat pur. Agiten constantment el panorama empresarial i generen nous models de negoci. Alhora, però, són organitzacions joves i amb necessitats específiques. Per això, des d’ACCIÓ oferim alguns serveis pensats exclusivament per acompanyar les start-ups en el seu procés de naixement i creixement.\nCreació de start-ups innovadores\nServei d'acompanyament intensiu per a la creació d’una empresa basada en la innovació en el que obtindràs les claus de les primeres fases del desenvolupament empresarial. Aquest servei s’executa mitjançant el Pla Embarca d’ACCIÓ.\nSessions d’acompanyament personalitzat amb el què podràs assentar les bases del creixement i de validació de la teva idea de negoci tecnològic al mercat a fi de decidir si tirar endavant amb la creació de la teva empresa, aquest servei l’ofereix ACCIÓ conjuntament amb l’escola de negocis EADA.\nServei d’acompanyament intensiu al desenvolupament de l’equip, el model de negoci i el finançament (conveni amb l’escola de negocis ESADE).\nAssessorament de les Unitats de Comercialització: si tens un projecte de creació d’una empresa de base tecnològics o spin-off que ha nascut del personal investigador d’una Universitat catalana, d’un centre públic de recerca o d’un institut hospitalari tens a la teva disposició el suport de les Unitats de Comercialització de la teva institució que t’assessorarà i impulsarà la creació de la teva empresa de base tecnològica.\nCreixement de start-ups\nServei d’acompanyament intensiu pel creixement o la creació de la teva empresa. Assentament de les bases internacionals (Esprint) per reduir el temps d’espera per convertir-te en una empresa multinacional.\nServei d’acompanyament intensiu a la generació d’un pla estratègic (conveni amb l’escola de negocis IESE).\nPréstecs participatius en co-inversió amb inversors corporatius\nL’import co-finançat que obtindràs serà igual a l’ampliació de capital realitzada per l’inversor corporatiu fins a un màxim de 200.000 euros i es destinarà a l’execució del pla de negoci de la teva empresa.\nVa dirigit a les empreses emergents i a la petita o mitjana empresa innovadora interessada en arribar a un acord d’inversió amb un soci corporatiu.\nMés instruments de finançament per a start-ups\nTambé t’oferim el nostre servei d’asessorament financer, ajut en la cerca d’inversors privats i activitats de networking per aconseguir el finançament necessari per impulsar la teva start-up.


A CONTRATORRENT...: Viatger i turista\nS'acosta la tornada a casa. No sé si a tu et passa però els viatges de tornada sempre se'm fan més llargs que els d'anada. Seran les expectatives, l'empenta, la vitalitat que porto al damunt, però quan estic embarcat en un viatge cap algun lloc no m'importen gaire els petits inconvenients que trobo pel camí ni el llarg recorregut que tinc per endavant fins arribar al destí. Al contrari, intento gaudir de cada instant que voldria que fos infinit, de cada detall per retenir a la memòria tant temps com em sigui possible. Segurament és quan més m'acosto a l'essència del viatger. Així ho he llegit en textos d'experts en turisme, els quals distingeixen el viatger del turista, entre altres coses, perquè el primer gaudeix del desplaçament i l'incorpora en l'essència del viatge, mentre que el segon vol passar d'un destí a l'altre tot de cop i el recorregut li desagrada i mai no el compte com a part del viatge sinó com una pèrdua de temps.\nJo, contradictori per definició, per acceptació i gairebé per convicció, dec ser un glamurós viatger mentre vaig però un avorrit turista quan torno. Demà diumenge inicio el retorn a casa, però no arribaré fins dimecres, si tot surt com està previst, i m'agradaria fer “txas” amb els dits i aparèixer com per encanteri al sofà de casa, amb els meus. Evidentment no tinc ni conec cap poder màgic que em permeti fer aquest pas en l'espai i el temps, així que intentaré prendre-m'ho d’una altra manera i miraré de fer de viatger també a la tornada, per poder recuperar més tard aquell instant infinit, aquell detall etern...\nTot i que tornat a casa revisaré tot el que he escrit i ho complementaré amb fotografies, aprofito per acomiadar-me de tu i per agrair-te haver-me acompanyat fins aquí! Els teus comentaris des de l'altra banda de les ones, saber que estaves allà i reies o et quedaves pensant una estona en alguna de les meves històries, m'ajudava a donar-li més valor al treball diari. Com diuen per aquí, Balg!\nEtiquetes de comentaris: personal, togo, vacances, valors, viatges\nAda 3 d’abril de 2016, a les 19:00\nBona tornada! Als viatges s'ha de gaudir de tot, però sí que és veritat que la tornada sempre es fa més llarga... bona senyal segur!\nignasi 3 d’abril de 2016, a les 21:59\nGràcies Ada. Me n'alegro de saber-te per aquí! Farem el que podrem per anar tornant doucement. Abraçada!\nAnònim 3 d’abril de 2016, a les 20:40\nBon viatge de tornada! A mi em passa al revés, tornar a casa em passa volant! A més a més no se sap mai... potser et torna a tocar la grossa!!! Records de'n Carles!\nignasi 3 d’abril de 2016, a les 22:02\nGràcies família! Espero que no, que la tornada sigui menys apressant!\nAlbí Gómez 3 d’abril de 2016, a les 23:27\nBona nit Ignasi.\nAcabo de llegir la traducció de les teves entrades que ha fet el Germà Felipe García...\nCom en una novel·la: no he pogut deixar de llegir fins que he acabat tot.\nExplicació: Vaig passar tres anys a Tami i 5 a Dapaong. He fet el viatge que descrius més de vint vegades... i malgrat tot, mai se m'havia ocorregut escriure res.\nM'ha agradat molt i molt el teu relat... i el teu treball. Jo també vaig admirar els ocells que tu has estudiat... i m'has fet recordar el que havia viscut. I amb la gent (he conviscut amb alguns dels què parles). Ho ho has narrat tot tan bé!\nEm va encantar el teu treball de fa tres anys... però no ho havia valorat com aquest vegada.\nBon i lleu viatge de tornada!!!\nignasi 4 d’abril de 2016, a les 0:06\nOstres, ostres. Albí, oi? No et conec directament però jo també tinc algunes referències teves. Me n'alegro molt que t'hagi agradat el que explico o com ho explico, i entenc que a tu molt especialment que has estat tan temps per aquests indrets. Ara t'escric des d'una habitació de Dapaong on potser tu també hi has dormit. Sabent del teu curriculum togolès està clar que això meu és un passeig turìstic i poca cosa puc aportar en comparació, a banda del tema dels ocells que és força novetós. Me n'alegro de saber que les informacions van bellugant-se (aquest Felipe és un crack) i acabin retornant-me en forma d'agradables sorpreses com el teu comentari. Gràcies per la visita, els comentaris i els desitjos!\nPons 4 d’abril de 2016, a les 11:56\nAprofita la llarga tornada per llegir algun llibre, preferiblement algun dels que recomano al meu blog. Pons’s Blog, fent-se publicitat des del 2006 ^^\nPD: Quan tornis a casa s’haurà acabat escriure en el blog?\nignasi 4 d’abril de 2016, a les 22:57\nT'he fet cas un parell de cops entre l'Asimov i el Pratchett i no ha funcionat. Estic amb El llindar de l'eternitat de Ken Follet i aniré sobrat!\nIntentaré mantenir-me actiu al bloc i reprendre les visites cap a casa vostra. Prometo intentar-ho!\nLaura T. Marcel 4 d’abril de 2016, a les 21:05\nA mi, com a la Pat i al contrarí que a tu, també se'm fa més curta la tornada que l'anada, sobretot si és un viatge que no he fet mai, perquè al no conèixer bé el destí suposo que no es calcula bé el trajecte, però vaja, més que la durada és important fer el viatge i tornar per explicar-lo i tornar a casa que sempre s'enyora força, tot i que compensi l'experiència viscuda, oi? Bona tornada, bon descans i bon profit després de pair tot el que portaràs al pap. I com també diu el Pons, que no s'acabi el blog ara!\nignasi 4 d’abril de 2016, a les 23:02\nGràcies pels teus desitjos Laura. Tinc ganes d'arribar a casa, sí. Avui he estat 13 hores dins l'autobús que a més ha estat 2,5 hores aturat per avaria!! Ara estic ja a Lomé, d'aquí a 24 hores ja seré a l'avió! El problema de la tornada aquí és que portem més d'una setmana de calor extrema i ja no saps on amagar-te, no descanses bé i suposo que és això el que fa la tornada més llarga.


RECAPITULACIÓ DE 'COM SORTIR DE L'ASSASSINAT': FINAL DE LA TEMPORADA 5: EPISODI 15 - POST MORTEMS\nquè barrejar amb rom especiat\nel que es barreja bé amb el rom especiat\nbeure vi fa guanyar pes\nCom puc treure vi negre de la catifa blanca?\nper què comença l’oktoberfest al setembre\nquins són els ingredients de la cervesa corona\nCom allunyar-se de l'assassinat Final Recap: Gone Girl - A més: Karla Souza trenca aquest Laurel Cliffhanger\nEl següent missatge conté spoilers per a Com allunyar-se de l'assassinat Final de la temporada 5. (Necessiteu posar-vos al dia? Llegiu el resum de l'episodi anterior aquí .)\nQuina diferència fa un any.\nQuan Com allunyar-se de l'assassinat La quarta temporada es va tancar el març passat, el pare de Laurel Castillo havia estat empresonat a la presó, la seva mare havia sortit de la xarxa, per bé o per mal, i la vida a la Universitat de Middleton semblava reprendre alguna versió de la normalitat (excepte la persistent misteri de Gabriel Maddox, és a dir).\nPerò durant el dijous cinquè al final de la temporada, la família Castillo va fer una remuntada, recordant-nos a tots, sobretot a la mateixa Laurel, que la derrota no arribarà tan fàcilment. En primer lloc, detallem breument el que va passar a la darrera entrega de la temporada 5:\n* Mitjançant flashbacks, ens assabentem que el germà de Laurel, Xavier Castillo, s’havia acostat a Ronald Miller fa uns mesos, afirmant que podia ajudar a convertir-lo en Miller. actual advocat de districte en lloc de només l’interí, i començaria amb la mort de Nate Sr. Al llarg de l’episodi, inicialment se’ns va fer creure que Miller volia treballar amb Xavier de tot cor, i que estava bé amb l’assassinat de Nate Sr. si això significava convertir-se en D.A. Més tard, però, es va revelar que Miller va intentar secretament que Nate Sr. fos traslladat de la presó dimecres nit , 12 hores abans del trasllat del dijous al matí que Xavier havia demanat, per evitar que Nate Sr. fos assassinat.\nEls esforços de Miller, però, van ser en va. Xavier havia descobert que Miller intentava interpretar-lo, i va pagar als guàrdies de la presó per matar Nate Sr. quan el traslladaven a la nit. Miller havia estat desconsolat en veure la mort de Nate Sr. a les notícies i encara més devastat en adonar-se que s’havia involucrat amb algú molt, molt perillós.\n* Laurel veu les imatges de vídeo de la reunió del seu germà amb Nate Sr a la presó i està convençuda que la seva família ha estat darrere de tots aquests desagradables esdeveniments des que va morir Wes. Junts, ella i Annalize s’enfronten a Xavier i revelen el que saben: que Xavier va matar a Nate Sr., que ha estat treballant amb el governador Birkhead per destruir Annalize. i que va matar Sandrine. (Xavier afirma no saber res del parador de la seva mare i insisteix que no li va fer mal ... però també parlem de Xavier Castillo, així que no confio exactament en ell).\nDesprés que Laurel i Annalize se'n vagin, Xavier truca al governador Birkhead i revela que la seva germana i Annalize van frustrar el seu pla mestre. Llavors, el pla B? pregunta al governador, a la qual ella respon: “No ens ha donat cap altra opció. Més tard, mentre Annalize i Laurel caminen per un carrer de Filadèlfia, Annalize respon a una trucada de Tegan i, a la meitat de la conversa, s’adona que Laurel ja no està al seu costat. De fet, Laurel no es troba enlloc.\nAl mateix temps, Frank irromp a la casa de Laurel i corre fins al viver de Christopher, només per trobar que falta al Christopher del seu bressol. Se n’ha anat, Annalise. Tots dos se n’han anat, li diu Frank a Annalize, que es queda per escridassar impotent el nom de Laurel al mig del carrer.\n* El governador Birkhead fa una televisió en directe per dir a la gent de Pennsilvània que Emmett Crawford és una persona d’interès tant per la mort de Nate Sr. com per la mort de Miller. Encara pitjor per a Emmett? Després d’abocar-se una copa al seu despatx més tard aquella mateixa nit, cau al terra, convuls, després d’haver estat presumptament enverinat. (O potser tenir un atac de cor? Ell és Emmett segueix viu l'última vegada que el veiem, tot i que està buscant aire, però, per altra banda, Timothy Hutton acaba de reservar un pilot per a la temporada de televisió de tardor. Hmm .\nDesprés de projectar el final de dijous, TVLine va parlar amb ell HTGAWM l’estrella Karla Souza, que retrata Laurel, per conèixer la misteriosa desaparició del seu personatge (i el que significa per a una possible temporada 6). Seguiu llegint pels seus pensaments:\nTVLINE | Em va sorprendre una mica veure com la família de Laurel tornava d’una manera tan gran aquesta temporada, tenint en compte el bonic que semblava acabar la trama a la temporada 4. També us va sorprendre això, o vau ser alguna cosa que teníeu Pete Nowalk i el showrunner? comentat anteriorment quan va començar la temporada 5?\nDes que la meva família es va revelar per primera vegada al programa en aquell sopar [a la temporada 1], Pete havia planejat deliberadament que el meu pare, la meva mare i el meu germà [participessin]. Anteriorment havia fet una audició amb algú per interpretar a Dominick [amic de la família Castillo], i Gerardo [Celasco], que interpreta el meu germà, havia fet una audició amb mi. Era encantador i ell i jo teníem molta química, però recordo que Pete va dir: “Estic aguantant perquè crec que s’assembla massa a tu. No crec que hagi de jugar amb Dominick, crec que hauria de jugar amb el seu germà més endavant al programa. Per tant, havia sentit la idea de Pete de tenir el meu germà en segon pla, com la versió Mini-Me del meu pare. I veient com el meu pare estava a la presó, també vaig tenir aquesta idea de, d’acord, que la història s’embolcallava, ja està.\nPerò quan parlava amb Pete de manera creativa, com cada any, parlàvem de les implicacions del que significa tenir un fill en tot això. Quan Christopher estigui implicat i presenciï un assassinat, definitivament prendria una decisió sobre això, com a nova mare. No podia continuar dient: Oh, això no és segur per al meu fill i no faig res. Cal fer alguna cosa. Laurel veu que per molt que intentin sortir de la zona de perill, segueixen tornant i, després de rebre el cuir cabellut de la seva mare, s’adona que les seves premonicions sobre el mal que pot ser la seva família són certes. En certa manera, s’afegeix a la culpabilitat de Laurel sentint que la seva família ha estat implicada en totes les coses dolentes que han passat als Keating Five des de la mort de Wes. Per això fa que aquesta desaparició sigui interessant. Els fans podrien pensar que Laurel va desaparèixer per si mateixa o que potser Laurel va ser segrestada per la seva família d'alguna manera o matada. Aquestes són dues vies que podrien ser molt plausibles a causa del temor constant de Laurel de tenir Christopher en aquest món.\nTVLINE | En aquest final, els Keating Five s’assabenten que Laurel va tenir l’oportunitat d’acordar un acord d’immunitat amb l’FBI, cosa que va decidir no fer. Alguna vegada Laurel es va plantejar seriosament l’acord i sortir d’allà?\nSegur. Definitivament vaig jugar, almenys per a mi, que era una possibilitat. Si haguéssiu de decidir si voleu protegir el vostre fill o protegir els vostres amics: com a mare, totes les apostes estan desactivades quan es tracta del vostre fill. [ Riu ] Però per molt a prop que tingui de prendre aquesta decisió, també s’adona de la lleialtat que té per ells. I a causa de la culpa que sent que la seva família és el motor de totes les coses dolentes que passen, és per això que decideix fer-se responsable i prometre que els serà fidel. És la seva manera de dir: no, vosaltres heu estat lleials a mi, jo us seré lleial i ha de pensar en un altre pla.\nTVLINE | Laurel té un gran enfrontament amb el seu germà en aquest episodi, però sembla que estigui realment sorprès per la notícia que li ha passat alguna cosa dolenta a la seva mare. Té dubtes Laurel en aquest moment? Potser Xavier no hi tenia res a veure?\nMentre treballàvem aquella escena amb Gerardo i [el director de l’episodi] Stephen Cragg, vam dir que Laurel era l’ocultadora número 1 de totes les seves cartes del programa. Ha estat capaç de posar un front per a qualsevol que la qüestioni, fa un espectacle complet per a Gabriel. I perquè [Laurel i Xavier] formen part de la mateixa família ... és obert saber si ho sap o no. El toca molt bé, però jo diria que no ens deixi enganyar per un Castillo. [ Riu ] Això és tot el que diria sobre això.\nTVLINE|I, a risc de semblar un teòric de la conspiració, els espectadors també tenen motius per sospitar de Laurel? Mai no vam veure l’última conversa de Laurel amb la seva mare i no sabem del cert que no va fer mal a Sandrine. Hem de tenir les paraules de Laurel al màxim i creure que és simplement víctima de la seva terrible família?\nNo, no crec que Laurel sigui víctima. Definitivament, crec que hi juga un paper i, per a mi, aquesta és la part més interessant de jugar. Hem vist, cada cop amb més freqüència: vull dir, que va amagar aquell anell de [compromís] a Michaela durant tant de temps [a la temporada 1]. És capaç de fer moltes coses per aconseguir el seu propi camí. I ara, la seva manera és protegir el seu fill, de manera que és capaç d’amagar i retratar tot el que necessiti per tal que aquest pla funcioni.\nTVLINE | L’espectacle encara no s’ha renovat per a la temporada 6, però aquest final acaba en un cliffhanger important. Hi ha hagut mai discussions amb Pete o els escriptors per donar un final més net a aquest episodi, ja que el futur del programa és incert?\nRealment crec que ... ja ho sabeu, seria un error parlar de Pete, però per a nosaltres, mentre llegim la temporada, veiem com el nostre programa encara té una gran base de fans. Mai hem dubtat que es recolliria l’espectacle. Tenir Viola Davis al capdavant d’un programa de televisió de la xarxa; sento que tenen la sort de tenir-la. No crec que els escriptors pensessin que aquesta seria la nostra última temporada, i mai no vaig tenir la idea de Pete que sentia que havia de tenir un pla B. Crec que té confiança en el programa i l’escriptura.\nAixò és un embolcall, Assassinat ventiladors! Què us ha semblat el final de dijous (i la temporada 5 en general)? Emet els vots a les nostres enquestes a continuació i, a continuació, deixa un comentari amb les teves reaccions.


L’afició a l’Scalextric busca qui la rellevi - Diari de Sabadell\nL’afició a l’Scalextric busca qui la rellevi\nEstampa de les ‘12 hores’ de Sabadell / CEDIDA\nCada època té les seves joguines i és difícil competir contra noves tecnologies que substitueixen l’anterior. Vídeo killed the radio star, que cantaven The Buggles l’any 1979.\nDe fet, joguines com l’Scalextric i els trens elèctrics viuen un declivi inexorable. Avui dia viuen més de la nostàlgia d’aquells adults que un dia foren infants, que no pas de l’actual canalla digitalitzada del segle XXI.\nTanmateix, encara queden resistents arreu del món. I també a Sabadell, una ciutat molt lligada a l’Scalextric gràcies al paper que va jugar la botiga Trelec els anys 60 i 70.\nFundada el 1964 per Francesc Roig i Maria Munill, van ser els primers a la ciutat a importar i vendre els circuits d’Scalextric, així com a organitzar la famosa cursa 12 d’hores d’Scalextric (veieu pàgina següent). D’aquí que s’anés generant una important afició a la ciutat, que encara treu cert múscul a la cita anual a Fira Sabadell. I com no, des del seu cau a Trelec, en la confluència entre els carrers Sant Cugat i Sant Feliu.\nAra és la seva filla, Meritxell, l’encarregada del negoci. Un petit oasi per a la nostàlgia: cases de nines, kits de muntatge amb peces de ceràmica, maquetes de fusta… I les dues aficions relacionades amb els vehicles de motor: els cotxes slot i els trens elèctrics. “És clar que van a la baixa, els nens no ho demanen. Si de cas, potser és el pare que li proposa al seu fill –i insisteix– que demani l’Scalextric per Nadal”, explica Roig. De fet, gran part de les vendes es concentren en la campanya de Nadal. “Durant l’any només ven algunes peces de recanvi”, reconeix Roig.\nI és que els usos han canviat. “Els joves d’avui tenen ordinadors i videoconsoles, amb què jugar a curses de cotxes”, afegeix, de forma que les noves tecnologies han substituït les joguines tradicionals. “Ha estat un sector molt bo, mentre que no competien amb les joguines digitals”. Ara queden poques botigues especialitzades en aquest sector. Una a Vic, tres o quatre a Barcelona…\nUn cotxe slot actual / VICTÒRIA ROVIRA\nUna altra joguina molt genuïna del segle XX és el tren elèctric (tot i que les primeres locomotores daten del 1860).\nTrelec també va ser la primera importadora a la ciutat. De fet, el seu nom és una conjunció de les primeres síl·labes dels mots tren i elèctric. A més, a l’aparador del seu exterior llueix la ja icònica maqueta d’un tren elèctric (d’ençà que la van instal·lar fa 20 anys), que els nens i nenes poden activar passant la mà per un sensor extern.\nL’elevat cost dels trens elèctrics fa que la seva sortida sigui més limitada. Tot i això, és cert que la mateixa casa alemanya que produeix els trens elèctrics, Márklín, ha tret ara una línia de trens amb pila adreçats a la infància. “Les vies són molt fàcils de muntar i permeten que hi juguin nens més petits”, explica Roig. Són intents de modernitzar el producte i activar en els adults el desig de compra per als seus fills i filles.\nLa casa Exin també fabricava les peces de construcció de Tente, en una competència ferotge amb les de Lego. Com és evident, va ser la marca estrangera la que va guanyar la partida de les construccions.\nExin també va ser la primera fabricant d’una figura d’acció, el Madelman. I el fabricant espanyol del Meccano i creador del Cinexin (projector infantil).\nUna altra joguina de la infància en blanc i negre és el Subbúteo, entroncant amb la gran tradició futbolística del país. Aquest joc de taula va ser creat a Anglaterra passada la Segona Guerra Mundial i es va popularitzar a l’Estat posteriorment.\nAmb la seva progressiva desaparició, marxaran també diverses generacions de nens i nenes que van passar les hores, estirats a terra, amb aquestes joguines. Per això, l’afició busca qui la rellevi.\nMeritxell Roig, propietària de Trelec / VICTÒRIA ROVIRA\nNo sabem si Sabadell és capital del Vallès Occidental i del món en general, però els anys 60 sí que va ser la capital dels cotxes slot a Catalunya. I potser, fins i tot, a l’Estat.\n"Sabadell va organitzar l’any 1965 la primera cursa de les ‘12 hores’ a l’Estat espanyol".\nI és que la botiga Trelec va organitzar la primera cursa de resistència 12 hores d’Scalextric, l’any 1965. Fundada tan sols un any abans per Francesc Roig i Maria Munill, inicialment van pensar en uns cotxes de fabricació alemanya que un familiar porta a Sabadell després d’un viatge europeu. Però l’empresa Exin Lines-Bros va arrencar la importació dels vehicles d’Scalextric des d’Anglaterra i Roig i Munill van quedar entusiasmats.\nA imatge i versemblança de les 24 hores de Le Mans, van decidir organitzar una cursa amb vehicles slot. Tot i això, limitant la durada a 12 hores. La seva filla, Meritxell Roig (1960), només tenia cinc anys en aquella primera edició, però recorda retalls d’aquí i d’allà. “Els de la casa Scalextric tenien por que els cotxes no aguantessin 12 hores seguides de competició; perquè si no, seria un desprestigi per a ells”, recorda. De fet, la mateixa empresa prestava els materials amb el que s’organitzava el circuit.\nPerò van aguantar, en aquell primer festival que va tenir lloc a l’obrador de la ja desapareguda pastisseria La Lyonesa, al Passeig. “Les parets estaven enrajolades, propi dels forns, i la taula sobre la qual havien muntat el traçat d’Scalextric m’arribava just als ulls, perquè era una nena”.\nI en què consistia, aquesta cursa? Doncs a fer el màxim nombre de voltes a un circuit amb el mateix cotxe. Hi havia vuit carrils de circulació i cada cotxe estava pilotat per una parella de participants, que s’anaven tornant per poder descansar. “Es corria per invitació entre botigues”, recorda Meritxell Roig. Palau, de Barcelona; la casa Felisa de Terrassa; la Rovira, de Vic... “I durant l’any, els conductors trucaven els cotxes, per fer-los més ràpids i lleugers de pes”, explica l’actual propietària de Trelec.\nEl seu pare es va inventar un comptaquilòmetres, amb una palanqueta que tocava un filferro a cada volta. I en una pissarra a la paret, apuntaven cada hora quantes voltes havien fet.\nFinalment, la parella guanyadora rebia la copa, que empreses com el Banc de Sabadell i la Caixa de Sabadell oferien. Ella mateixa va ser l’encarregada d’entregar algunes de les copes, els anys 1971 i 1972. Encara més: per influència de Francesc Roig, la casa Scalextric fabrica el primer vehicle espanyol l’any 1966: un 600.


El Govern posarà en marxa un programa d'inserció laboral per garantir una feina a totes les dones víctimes de violències masclistes\nEl conseller de Treball, Comerç i Indústria, Iago Negueruela, i la consellera de Presidència, Pilar Costa, han presentat avui un nou programa que entrarà en vigor en els primers mesos de 2018 per garantir la inserció laboral i la independència econòmica de les dones aturades que han patit la violència masclista.\nAquesta mesura s’inclou en el programa Reaccionem, que impulsa la la conselleria de Presidència a través de l’IB Dona, i que inclou un conjunt de mesures per combatre les violències masclistes a les Illes Balears. A la presentació d’aquest programa també hi ha assistit els directors generals d’Ocupació i Economia, Llorenç Pou, i de Treball, Economia Social i Salut Laboral, Isabel Castro, així com la directora de IBdona, Rosa Cursach Salas.\nEl programa garantirà, a través del SOIB, la contractació de totes les dones víctimes de violències masclistes, durant una durada d’un any. L’accés al programa es podrà podruir en qualsevol moment de l’any, en funció de les circumstàncies personals de cada dona, així que l’accés és obert i permanent.\nPer aquest motiu, s’estableix un pressupost mínim de 2 milions d’euros, amb crèdit obert, per garantir la cobertura de totes les dones que s’ajustin al programa. Les contractacions es faran a través de corporacions locals, empreses públiques i entitats sense ànim de lucre; encara que cadascuna de les beneficiàries cobrarà segons cada conveni col·lectiu vigent, s’estima que la mitjana dels salaris rondaran els 1.800 euros bruts.\n1.513 usuaries d’IB Dona.\nPer la seva banda, la consellera de Presidència, Pilar Costa Serra, ha indicat que una de les línies estratègiques del pla de "Mesures contra les violències masclistes 2017-2020" és la de l’Accés i entorn de treball lliures de violències masclistes, que té entre els seus objectius fomentar la independència econòmica de les dones, a més de Combatre la discriminació en l’àmbit laboral; combatre l’assetjament sexual en l’àmbit laboral; Col·laborar amb el teixit empresarial per implantar plans d’igualtat i Capacitar els treballadors i les treballadores per lluitar contra les violències masclistes.\nA la Memòria de l’IBDONA de 2016 s’indica que un dels principals motius de les dones víctimes de violència masclista per no interposar denúncia és la forta dependència emocional i econòmica cap a la seva parella. Així, Costa ha recordat que durant l’any 2016, l’IBdona va atendre un total de 2.575 usuàries (1.914 a Mallorca, 135 a Menorca, 505 a Eivissa i 21 a Formentera), el perfil de les quals és el d’una dona fadrina d’entre 35 i 44 anys, i de nacionalitat espanyola, amb dos fills i amb un nivell d’estudis de primària, que es troba en situació laboral activa i obté uns ingressos econòmics d’entre 600 i 1.200 euros mensuals.\nD’aquestes consultes, 1513 (el 59%) ho foren per maltractament, de les quals només aproximadament el 50% de les dones havien presentat denúncia, sent els principal motiu de no interposar-la la forta dependència emocional i econòmica cap a la seva parella.\nDes de l’Institut de la Dona, a més de tenir com a objectiu prioritari atendre de manera integral els casos de violència masclista, s’ofereix informació, orientació i assessorament a les dones en aspectes socials, jurídics, laborals i en violència masclista.


Visita al Fadrí | FestaPèdia, la gran enciclopèdia de les Festes de Castelló\nEnviat per Jbeltran el Dm, 03/06/2012 - 14:26\nL’any 1410 un incendi va destruir l’església de Santa Maria, i vint anys més tard, amb els enderrocs es va començar a construir un campanar per a la vila, que comptava aleshores amb 400 ànimes. No es pot dir que l’obra anés a gran velocitat, ja que el 1591 només havia assolit 40 pams d’alçada. Però vet ací, que seguint el disseny del portugués Damià Mendes; Francisco Gallança de la Lancha i Guillem del Rei van culminar el 1604 una torre de 58 majestuosos metres d’alçada per quasi 12 de diàmetre i uns murs de 3 metres d’amplària.\nI és des d’aleshores què:\n“Estàtic Fadrí vell, brot de la soca,\nfill d’aquest poble treballador, lleial,\ns’alça enmig de la vila i, com pertoca,\nmai no s’oblida dels seus volguts ravals.”\nJo sóc fill de la Guinea, extramurs, ravals enfora, i la Plaça Major, melic de la ciutat, ha estat sempre un lloc a conquerir per als xavals de barri, que veiem el centre vila com un símbol, un tòtem de la ciutat de la que no sempre ens en sentim protagonistes principals. I al vell mig d’aquesta ciutat, la més bonica de les nostres places, i en ella El Fadrí, “el campanar guaita La Plana, somniant camins de plenitud”.\nDurant anys vaig passar pel costat d’El Fadrí, per anar a l’acadèmia Izquierdo que hi havia davant de l’OAR; per anar a les tasques; o al primer Mesón del Vino; a l’Ajuntament a pagar la xapeta metàl·lica que havíem de dur a les bicis en aquell temps; hi passava quan anava al cinema, al Rialto o al San Pablo; m’hi acostava quan anava a la Caixa d’Estalvis a portar la vidriola metàl·lica que et donaven quan la padrina t’obria una llibreta. I sempre el mirava, mirava El Fadrí i em deia que un dia l’havia de conquerir. “No ets del tot de Castelló” -em deia- “si des de dalt del Fadrí estant, no veus les casetes menudes, com si foren un Betlem.” Però no sabia com fer-ho.\n“I no hi ha al món un fadrí més pregoner\nquan badalla despertant-nos, matiner,\nal veïnat en matí de Magdalena...”\nI un d’aquells matins de diumenge de Romeria, a l’ombra del campanar, vaig saber que des de l’any anterior, els dilluns de Pregó Infantil, la Colla Pixaví l’ensenyava i explicava a qui en volgués saber més.\nEra doncs 1989 quan el dilluns de Magdalena, vaig anar tot sol a fer cua, llarga cua per pujar un per un els cent noranta i un graons en caragol, que el 1604 no va poder pujar per vellet el bisbe, enviant en el seu lloc al jove sub-vicari que s’encarregà de la benedicció de les campanes, amb un seguici d’autoritats. Des de la sala de campanes, amb la vila rendida als seus peus, les nou campanes brandiren totes a una amb el seus sons diferencials com una grandiosa orquestra.\nI el sub-vicari, mirant la multitud agombolada i silent, després del toc inicial cridà a pulmons plens:\nSigau atents i respongau:\nVítol pel nostre campanar!\nVítol per la vila!\nVítol pel Rei a Jaume el Conqueridor!”\nRecorde les explicacions de Sidro, Sorribes i l’enyorat Marçà. Recorde l’emoció de descobrir per fi El Fadrí que solemne mirava la ciutat, amb més de 140.000 habitants ja. El Fadrí, testimoni no sempre mut de quatre segles d’història. Recorde a Pradells, a Porcar, a Roses... a tants membres de la Colla Pixaví que ara són amics.\nL’escala de caragol, martiri dels que som claustrofòbics, amaga a cada revolta un mos d’història, un boci de llegenda. La cambra del rellotge (graó 78) amb el seu cor de ferro, mecanisme de complexa arquitectura, que batega amb un tic-tac ferruginós l’imparable tempus fugit.\nLa presó d’eclesiàstics, on una mà de pintura inoportuna tapà la pintada citada per Sanz de Bremond, en la que un pres es declarava innocent i demanava clemència. I més amunt, en trepitjar el graó 122, trobem la vivenda del campaner, com un farer de terra endins.\nLa fascinant sala de campanes apareix a l’alçada del graó 147. El sòl és d’atoves incrustades en vertical formant dibuixos radials. Que conflueixen al centre on hi ha una peça perforada de fusta de boix per permetre el pas de les cordes batalleres. Les campanes. Campanes que voltegen, bandegen i repiquen. Cristòfol, Àngels, Jaume, Ana Maria, Vicent, Mariana, Joaquima, Cristina i Dolors.\n“Una crida a la vida, cançoner,\nfa quan pregona la nostra festa plena.”\nI a dalt de tot, a gratar de cel, la coberta del xapitell, des d’on rendida als seus peus, La Plana que és donzella, mira amb ulls d’enamorada el fadrí més ben plantat.\nEl Fadrí conquerit pel xaval de la Guinea, que poc podia sospitar que anys després, el 2004, pujaria, aleshores formant part del seguici d’autoritats, del Consell de la Vila, a visitar el “Campanar, línia de somnis. Imatge de temps, gegant”, en la seua restauració per celebrar-ne el 400 aniversari.\nHavia doncs, conquerit dos colps el Fadrí. La primera, com ciutadà embadalit. La segona, com membre de l’Ajuntament, orgullós pel restaurament de la nostra història civil. Però quedava una tercera conquesta, que tindria lloc el 23 de desembre del 2005.\nFeia fred. I al carrer els llums anunciaven el Nadal, i els personatges del Betlem de la Pigà, començaven a desfilar cap al Teatre Principal, per cridar a Castelló sencer, que la Pigà, del forn del Raval de Sant Fèlix, anava a conquerir de nou la ciutat.\nJo havia quedat a la porta de l’ajuntament amb Lizbeth, amb qui festejava des de feia uns mesos, per ensenyar-li El Fadrí, que ella, encara no coneixia per dins. Havíem quedat amb Fabio el campaner, per a que ens l’ensenyés. Quan tots tres estàvem ja a tocar de porta li vaig dir al funcionari que no es preocupés, que ja li explicaria jo mateix els detalls de la torre a Lizbeth i que després ja li tornaria les claus.\nAixí ho vam fer. Escales amunt, paradetes de rigor, explicacions, lectura assossegada dels cartells explicatius, fins obrir la porteta de llinda baixa, que t’allibera de la coberta de l’escala, per assolir el cim del campanar i veure tota una estesa de terrats vells, desgraciadament esquitada per alts i lletjos edificis que fan malbé les vistes. I allà dalt amb les campanes del rellotge per companyes, vaig treure una capsa de la butxaca de l’abric i li vaig demanar a Lizbeth si es volia casar amb mi. Francament sorpresa, va dir que sí, i en aquell mateix moment, i el que dic és veritat, sonaren les campanes.\n“I a son batall inapel·lable\npel Cel pairal i conegut.”\nVaig conquerir no només El Fadrí, cor de la ciutat, sinó també a Lizbeth, cor del meu cor.\nEl Fadrí que va conquerir aquell xiquet de barri i que m’ensenyà a estimar, no només la nostra història, les nostres tradicions, les nostres festes...sinó també el futur. Al Fadrí li dec no ser-ho. Li dec també ser feliç.


BIBLIOTECA MARTORELL: de juny 16, 2013\nEn la reunió que vam fer el passat dilluns dia 17 de juny els membres del club de lectura vam comentar el llibre El Celler de Noah Gordon.\nAquesta era una de les activitats incloses en el projecte “Biblioteques amb Denominació d’Origen” que durant aquest mes estem portant a terme a la biblioteca Francesc Pujols.\nAl igual que la resta d’activitats d’aquest projecte, la trobada va estar acompanyada de la degustació d’una copeta de vi per gentilesa del celler Eudald Massana de St. Pau d’Ordal.\nTots els membres del club van coincidir en que la lectura d’aquesta novel.la és àgil i fácil però que no profunditza en molts dels temes que tracta.\nDe fet, es nota molt que l’autor no és del nostre país, tot i que hi va venir a viure una temporada per tal de conèixer la nostra terra i les nostres tradicions.\nLa novel·la està situada en plena època de la tercera guerra carlina. El protagonista del llibre, en Josep, es veu implicat, sense saber-ho, en l’assassinat del general Prim. En la fugida, en Josep recaurà al Rosselló on aprendrà l’art de la viticultura. Serà de retorn a casa, anys després, que refarà la seva vida, les seves relacions amb el seu germà (li comprarà la seva part de les terres i la casa a canvi d'un lloguer) i començarà a produir un vi propi i excel·lent.\nUna trama senzilla, doncs. Entremig, escenes de la vida quotidiana a pagès que queden esbossades per un simple motiu d’anar omplint pàgines: el món del mercats, els oficis tradicionals, el paper de l’església, la vida castellera, el pes de la paraula donada, les relacions de família, els aplecs i les festes.\nEls membres del Club de lectura en català s'acomiaden amb aquesta reunió fins la propera tardor.\nLa lectura triada per passar les vacances és Senyoria, una novel·la de l'autor Jaume Cabré que es comentarà amb la seva presència, el proper mes d'octubre.\nPublicat per Biblioteca Martorell a 17:50 Cap comentari: Enllaços a aquest missatge\nEtiquetes de comentaris: Biblioteques amb DO, Club de lectura, Club de lectura en català, El Celler, Noah Gordon\nGABRIEL RASPALL: ANTOLOGIA POÈTICA.\nDijous passat, en el marc de la biblioteca Francesc Pujols i formant part de les activitats de Biblioteques amb DO, la Mercè Parera i Raspall va presentar el llibre de poesies escrites pel seu avi, Gabriel Raspall, entre els anys 1928 i 1963 i editades recentment per l'Ajuntament de Sant Sadurní d'Anoia.\nVa ser un acte emotiu que va comptar amb la presència de nombroses persones que van voler acompanyar la Mercè i la seva família. Ella mateixa va fer la introducció i una semblança biogràfica del seu avi. La professora i escriptora martorellenca Joaquima Nolla va fer una introducció literària a la poesia de Gabriel Raspall.\nNétes, besnétes i nebodes de l'autor, aixi com col·laboradors del Club de Lectura, van llegir diverses poesies representatives de la vida i dels temes tractats en la poesia d'en Gabriel Raspall, com ara la pròpia família i amics, la Verge de Montserrat o les festes del seu poble, entre d'altres.\nL'acte també va comptar amb l'acompanyament al violí de la jove música Laia Altisen, besnéta de l'autor i amb la presència de la Regidora de Cultura de l'ajuntament de Martorell, Cristina Dalmau.\nEls presents van poder prendre una copa de ví, en finalitzar l'acte, per gentilesa del celler Eudald Massana Noya.\nPublicat per Biblioteca Martorell a 20:09 Cap comentari: Enllaços a aquest missatge


L'Ajuntament i la Coordinadora pel Valencià renoven els seus lligams de col•laboració\nAmbdues entitats han signat un nou conveni de col•laboració\nL'Ajuntament d'Alcoi i la Coordinadora pel Valencià de l’Alcoià i el Comtat han renovat els lligams de col·laboració que mantenen des de fa anys. La Coordinadora pel Valencià, entitat federada amb Escola Valenciana, desenvolupa una llarga sèrie d'activitats a les nostres comarques, des de la seua creació fa més de 25 anys, en defensa de l'educació i de la cultura, i amb aquest conveni ambdues entitats coorganitzaran tot un seguit d’activitats durant els pròxims anys.\nSegons el president de la Coordinadora Francesc Gisbert, “entre les activitats que es porten a terme hi ha les populars Trobades d'Escoles Valencianes, que apleguen milers de participants en cada edició, i que enguany tindran lloc a Onil”. Altres activitats a destacar són el programa del Voluntariat pel Valencià, que consisteix a posar en contacte una persona que parla valencià amb altra que el vol aprendre per què practiquen la llengua; les campanyes de cinema a l'escola; la lectura col·lectiva del Tirant; l'Encontre Anual d'Ensenyants de l'Alcoià-Comtat; activitats de formació en centres educatius i adreçades a les famílies, etc.\nEnguany, en aquest marc de col·laboració i entre les iniciatives més recents, hi ha la campanya "Vine al Centre de la Fantasia", per dinamitzar el comerç local i aproximar els més menuts a la cultura. Una campanya en què participen comerços, escoles i mitjans de comunicació de tota la ciutat.\nSegons el regidor de Política Lingüística Jordi Tormo, “aquest conveni reforça els lligams entre la Coordinadora i l’Ajuntament i posa de manifest la importància que té per al Consistori la promoció i ús del valencià en la nostra ciutat. Aquesta és una prioritat per al Govern de la ciutat”.\nTant el regidor Jordi Tormo, per part de l'Ajuntament, com Francesc Gisbert, en representació de la Coordinadora, han manifestat la seua satisfacció i voluntat de continuar compartint projectes en favor del món educatiu i cultural de la ciutat d'Alcoi. La Coordinadora té convenis de col·laboració amb Muro, Cocentaina i la Universitat Politècnica de València-Campus d'Alcoi.


Entradas para Liceu’s Supersax Project en Amer en entradium\nTeatre EL CASAL ¿Cómo llegar?\nEls 11 joves que conformen SuperSax Project recuperen l’essència d’aquell grup de la dècada de 1970 i hi incorporen les noves tendències jazzístiques amb interpretacions de temes de reconeguts músics com Joshua Redman.\nSorgit de les aules plenes de talent del Conservatori del Liceu, el Liceu’s SuperSax Project va néixer fa menys de tres anys però ja ha deixat un munt d’aficionats amb la boca oberta gràcies als seus trepidants concerts a Robadors 23, l’Espai Jove Boca Nord o el mateix conservatori, on fins i tot, van tenir l’oportunitat de tocar davant Joshua Redman (de visita per oferir una classe magistral) un arranjament d’una de les peces originals del saxofonista de Califòrnia.\nInspirant-se en el grup Supersax format per Med Flory el 1972, que tenia com a missió abordar la música de Charlie Parker amb un quintet de saxos, el SuperSax barceloní es proposa transmetre «una visió jazzística diferent i d’avantguarda aportant la peculiaritat que representen les melodies i els sols harmonitzats per a cinc saxos, secció de metalls i base rítmica». No tenim dubtes, es parlarà d’aquesta proposta.\nVa ser un concert fantàstic,vàrem gaudir molt.


Ivorra «Una carrera d’obstacles, les voreres de l’Ambulatori de La Fàbrica » – Compromís per Alcoi\nPublicat el 26 d'Abril de 2018 en General\nEl regidor i Portaveu de Compromís ha rebut queixes dels usuaris de l’Ambulatori de la Fàbrica per l’estat del seu entorn; «les voreres són excessivament estretes, en diferents trams el paviment està degradat i en altres hi han vertaders forats que impossibiliten el circular de persones d’edat avançada i amb mobilitat reduïda»\nIvorra ha comentat «aquesta zona és una zona de pas freqüent de persones majors i amb mobilitat reduïda i cal facilitar-los el pas, eliminant escalons, forats a terra i millorar la urbanització de la zona. Al costat de la parada de taxi hi ha un banc per a descansar, l’únic de la zona, on tot al seu voltant es troba en un estat deplorable, donant peu a possibles caigudes.\n«A Compromís pensem que el govern de Toni Francés té que plantejar-se la millora urgent de la urbanització d’aquesta zona tan sensible, de forma que les persones majors no troben els problemes que actualment hi han, i actuar immediatament per reparar els forats i les deficiències» finalitza el regidor.\n← Ivorra «Presentades les esmenes al Pressupost General de l’Estat 2018»\nBegonya Domenech «Nou accés al riu? o falta de manteniment?» →


Cecilia`s Apartment Baveno Itàlia - Ofertes d'hotels amb els MILLORS DESCOMPTES EN LÍNIA\nBaveno, Baveno, Itàlia - Veure al mapa\nMés informació sobre Cecilia`s Apartment\nTant si es tracta d'un viatge de plaer com si és de negocis, Cecilia`s Apartment és una elecció d'allotjament magnífica quan visiten Baveno. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Cecilia`s Apartment, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, llits extrallargs (> 2 metres), telèfon a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Amb una localització ideal i amb comoditats imbatibles, Cecilia`s Apartment no troba competidors en cap categoria.


La política de privacitat i protecció de dades de Can Genís · Turisme rural, es part del desig de donar el millor servei i màxima seguretat als nostres clients. Les dades facilitades pels nostres clients en cap cas seran utilitzades per fins que no siguin els d'abaix indicats.\nCan Genís · Turisme rural respecta el compliment de la Llei Orgànica 5/92 del 29 d'octubre sobre el Tractament automàtic de dades de caràcter personal. Per això, el client o usuari de la nostra web pot exercitar els seus drets d'accés, rectificació, oposició i cancel·lació dirigint-se a Can Genís · Turisme rural a la direcció indicada en aquesta pàgina.\nCan Genís · Turisme rural es reserva el dret de poder utilitzar la informació indicada pel client o usuari per tal de poder enviar promocions comercials, excepte que el client especifiqui el contrari.\nLes dades guardades automàticament estan en un fitxer segur i d'accés restringit. En cap cas la informació continguda serà cedida a tercers. Aquesta base de dades només es crea per realitzar les funcions informàtiques lligadas a la comercialització, promocions i estadístiques de Can Genís · Turisme rural.


El Blog dels Falcons: de setembre 2013\ni benvinguts aquells i aquelles que comenceu a fer servir el blog dels Falcons aquest any! :)\nAra que ja ha passat l'estiu, la cosa es comença a posar seria. És per això que estrenem el curs amb un post amb moltes informacions. Us demanem que les llegiu totes atentament, ja que es tracta de coses importants:\nAquest any l'horari del centre de Falcons s'ha avançat una hora respecte l'any passat. Ens trobarem els divendres de 19:00 a 20:30. Aquest canvi és degut a temes de disponibilitat de monitors.\nDemanem a tots els falcons i pares que ens feu arribar a falcons@cellv.cat un e-mail amb la vostra adreça de correu electrònic. Seria convenient que cada família enviés un sol correu amb el nom i l'e-mail del Falcó i dels pares. D'aquesta manera, els monitors us podrem enviar totes les informacions directament al correu.\nEls dies 5 i 6 d'octubre es fa la tradicional sortida de pas de grup al càmping de Fontmartina. Per anar-hi ens trobarem davant del centre a les 8:30 el dissabte i pujarem amb els cotxes dels pares fins a Can Riera de Ciuret, des d'on anirem caminant fins a Fontmartina. L’acte central d’aquesta trobada serà diumenge a les 11:30, en què de manera simbòlica, es donarà la benvinguda a tots els infants i joves que canvien de grup o són nous al centre. Després acabarem la festa amb un dinar de germanor que cadascú portarà de casa. Tots els pares estan convidats a l'acte central i al dinar. La direcció del càmping de Fontmartina cobra una tarifa d’accés al seu recinte. És per això que els que vinguin a veure la cerimònia de canvi de grups o a dinar, hauran de pagar 3,00€ pels adults i 1,50€ pels acompanyants menors de 12 anys i majors de 65 anys. Podreu adquirir els tiquets a secretaria, de 19,30 a 20,30 i els dissabtes en horari d’esplai. El preu de la sortida és de 5€, que cal abonar al compte del centre excursionista a “la Caixa” (2100-0156-31-0200313560) abans del 2 d’octubre (aquest inclòs). IMPORTANT QUE AL CONCEPTE CONSTI EL NOM DEL NEN/A I EL GRUP AL QUAL PERTANY ( NOM /GRUP/FONTMARTINA). Cal confirmar l'assistència al correu dels falcons abans del dimecres 2 d'octubre i tots els Falcons que vinguin a la sortida hauran de dur l'autorització escrita de pares/mares/tutors que us facilitarem a través del correu electrònic.\nATENCIÓ! Tan aviat com tinguem el vostre correu electrònic, us farem arribar una carta que explica la sortida d'una manera molt més detallada.\nEstem en procés de penjar totes les fotos de la travessa juntament amb el vídeo que es va passar de Falcons a la reunió de dissabte passat. Tots els interessats i interessades estigueu atents al blog!\nComencem el curs amb molta energia! ENDAVANT FALCONS!\nPublicat per El Gran Falcó a les 21:15 Cap comentari:\nCurs d'iniciació a l'escalada en rocòdrom/boulder\nUs agrada l'escalada? Us agradaria endinsar-vos una mica més en aquest món?\nPer tots aquells que hi estigueu interessats, el Centre Iniciativa Muntanya de Lliçà de Vall organitza un curs d'iniciació a l'escalada en rocòdrom. Allà coneixereu els materials i les tècniques necessàries per l'escalada: nusos, tècniques de progressió i descens, equilibri...\nEl curs és tots els divendres de 18:30 a 20:00 i té un cost de 65€ anuals. Si hi esteu interessats hauríeu de demanar més informació a cim-lldv@hotmail.com.\nPublicat per El Gran Falcó a les 20:45 Cap comentari:\nAl Centre Excursionista ja estem preparats per començar el nou curs i només hi falteu vosaltres!\nEls membres dels cinc grups de la secció infantil i juvenil: cigronets, esquirols, talps, falcons i linxs, ens trobarem juntament amb les famílies el proper dissabte dia 21 de setembre a les 18h, per donar inici a la nova temporada plena de nous projectes i que hem preparat amb molta il·lusió.\nLes activitats programades el dissabte 21 de setembre son :\n• Benvinguda al nou curs des de la coordinació de la secció infantil juvenil, presentació dels grups i monitors. • Passi de diapositives de les activitats, colònies, campaments i travessa dels diferents grups\n• Breu reunió de pares per grups per explicar el funcionament del nou curs\nRECORDEU INSCRIURE ELS VOSTRES FILLS A LA SECCIÓ per tal de poder participar a\nles activitats dels diferents grups.\nHo podreu fer a la secretaria del centre: Tots els divendres de dos quarts de 8 a dos quarts de 9 i els dissabtes en hora de centre a partir del 13 de Setembre. Per formalitzar la inscripció cal que ompliu les butlletes que us donaran a secretaria i porteu una fotocòpia del DNI i la targeta Sanitària.\nGracies vosaltres i a la vostra participació ... TORNEM A CAMINAR!\nPublicat per El Gran Falcó a les 23:33 Cap comentari:


Descarregar i utilitzar pinzells per crear fum en photoshop | creatius Online\nPau Gondar | | Photoshop, pinzells, Recursos\nPhotoshop ens permet crear efectes predefinits mitjançant l'ús de pinzells amb una gran varietat de possibles Efectes. descarregar i usar pinzells per crear fum en Photoshop és un dels tants efectes que podem fer de forma ràpida amb l'ajuda d'aquests pinzells. Avui dia podem trobar multitud de pàgines a Internet on poder descarregar de forma gratuïta tot tipus de pinzells per Photoshop.\nMoltes vegades necessitarem usar aquests pinzells per a tot tipus de treballs, ja sigui bé per rematar algun disseny o fotografia o per accelerar el procés de treball gràcies a la gran facilitat que ofereix aquest tipus de pinzells. Photoshop ens permet no només descarregar pinzells sinó també crear-los per nosaltres mateixos i guardar sent ideal per tornar a reutilitzar els nostres propis pinzells.\nPer utilitzar correctament un pinzell només hem d'assegurar- ajustar correctament a les nostres necessitats: ajustar la mida, opacitat, duresa ... etc, tot això amb l'objectiu d'aconseguir que el pinzell sigui més realista.\nEl primer que farem és descarregar nostre pinzell de fum en una de moltes webs que podem trobar.\nUn cop el tenim descarregat només necessitem carregar-lo en Photoshop buscant al menú de l'pinzell l'opció carregar pinzell. És recomanable guardar els pinzells en diferents carpetes i tenir-los organitzats per temes per poder treballar de forma més ordenada.\nL'últim que hem de fer és buscar un pinzell que s'adapti a les nostres necessitats i aconseguir que quedi el més real possible (si busquem realisme) per fer això podem fer servir diferents opcions en Photoshop: Jugar amb l'opacitat de la capa on aquest el pinzell, canviar la duresa i l'opacitat de l'pinzell, i finalment intentar fusionar el pinzell amb l'entorn eliminant les vores de l'pinzell. Ens fixem en alguna fotografia que contingui fum real i ens posem a jugar amb el nostre pinzell fins aconseguir alguna cosa que ens interessi, en el cas d'aquesta fotografia no es buscava arribar a un gran realisme.\nEls pinzells són un gran aliat per a tot creatiu que vulgui treballar de forma més ràpida o bé per crear els seus propis pinzells i automatitzar millor la seva feina. Photoshop a dia d'avui ens permet usar infinits pinzells de tot tipus.\nRuta completa cap a l'article: creatius en línia » Recursos » pinzells » Descarregar i utilitzar pinzells per crear fum en Photoshop\nDiccionari de termes que apareix en el Disseny Gràfic\nEl que cal saber sobre el "manual d'identitat corporativa"


Alfredo Ortuño: «Vaig dir que mai celebraria un gol al Girona i si marco dissabte tampoc ho faré» - Diari de Girona\nAlfredo Ortuño: «Vaig dir que mai celebraria un gol al Girona i si marco dissabte tampoc ho faré»\nEl jugador torna aquest dissabte a Montilivi com a jugador del Saragossa\ncarles rosell girona/saragossa 26.10.2015 | 07:14\nDavanter del Saragossa. Indispensable en la permanència que el Girona va aconseguir el 2013, Ortuño torna aquest dissabte a Montilivi com a jugador del Saragossa. Li agradaria tornar a vestir tard o d'hora de blanc-i-vermell i revela que aquest estiu ho hauria pogut fer.\nPodrà usar mil i un tòpics i fer de la modèstia el seu escut preferit, però tothom té molt clar que els gols d'Alfredo Ortuño (Iecla, 1991) va ser clau, juntament amb les aturades d'Isaac Becerra, perquè el Girona salvés la categoria la temporada 2013/14. En va fer prou amb mig any a Montilivi per marcar 9 gols, guanyar-se l'estima del públic i, de passada, fer un salt cap a Primera. Les experiències a Granada i Las Palmas l'han fet madurar i ara, al Saragossa, s'ha convertit en el davanter titular per a Ranko Popovic. Dissabte, tornarà a Girona per primer cop. Té molt clar que, si marca, no ho celebrarà pas. I?no amaga que, «tan de bo» algun dia pugui tornar a vestir la samarreta del conjunt de Montilivi.\nNo em negarà que el Saragossa arribarà a Montilivi en un gran moment de forma.\nSí, estem bastant bé. No és gens fàcil encadenar tres victòries seguides a Segona A; i menys si una d'elles és fora de casa. Estem molt contents. Només pensem en continuar tan bé com fins ara.\nL'equip està bé. Alfredo Ortuño també?\nCada cop millor, sí. Vaig començar amb poc protagonisme. Últims minuts, segones parts... Va ser ara fa tres setmanes que el míster (Popovic) va decidir posar-me de titular. Uns retocs al sistema, quatre canvis i l'equip ha millorat. I jo content, si he pogut aportar el meu granet de sorra.\nEsperi. El Saragossa porta tres partits seguits guanyant. Curiosament, els mateixos en els que vostè ha estat titular. Té clar qui és el gran revulsiu?\nHa coincidit així, res més. Hem entrat més d'un jugador a l'onze i l'entrenador va fer uns retocs. Jo estic satisfet de poder jugar i també que les coses vagin bé d'una vegada, perquè ens ha costat arrencar.\nVe de Las Palmas, una de les ciutats més futboleres i que més apreten. I?aterra a Saragossa. Tres quarts del mateix. Ni cas a la pressió?\nDoncs jo hi estic de meravella. La vida aquí és espectacular. Saragossa és una ciutat molt còmoda, on tot et queda a la mà. És cert que hi ha pressió, perquè la gent té unes expectatives molt altes amb l'equip. Crec que té raons suficients per mantenir-les.\nDissabte torna a Girona. Ja ho ha rumiat?\nEvidentment. Serà un partit molt especial. Girona em va donar l'oportunitat de convertir-me en futbolista professional. Sempre he dit que li estic molt agraït per tot el que em va donar el club. Tan de bo algun dia hi pugui tornar.\nOstres, veig que ho té molt clar.\nI tant. Ja ho vaig dir el mateix dia que vaig anunciar que marxava. Tan de bo pugui tornar al Girona.\nDe moment, on tornarà és a Montilivi, on encara no hi ha posat els peus.\nSí, i en tinc moltes ganes. Des que vaig marxar que no hi he tornat més. No és el mateix jugar contra el Girona a Las Palmas que fer-ho en un camp i una ciutat on guardo moltíssims records i on em retrobarè amb antics companys.\nLa temporada passada, vestint la samarreta del Las Palmas, vostè va marcar un gol al Girona i no el va celebrar. Ja sap què farà si veu porteria aquest dissabte?\nJa vaig dir que mai celebraria els gols que marqués durant la meva carrera al Girona i ho mantinc. Li tinc massa estima a aquest club. Em va donar la petita empenta que necessitava per fer un pas endavant i li estaré eternament agraït per tot el que em va fer viure.\nLi dóna molta importància a aquells mesos. Què creu que el va ajudar a fer mig any tan bo?\nEn aquella etapa van unir-se moltes coses que van anar al meu favor. No només estava molt a gust a la ciutat, sinó que hi havia un molt bon equip. La necessitat de quedar-se a Segona va fer que el Girona s'acabés salvant. Ens ho mereixíem moltíssim. Tota la plantilla confiàvem que ho aconseguiríem.\nI ho van fer. Gràcies a moltes coses, però en especial als seus 9 gols. Això no va passar desapercebut pel Granada, que es va afanyar a lligar-lo. Quin canvi, no?\nUn gran canvi, sí. Quan et truca a la porta l'oportunitat de jugar a Primera no la pots refusar, però esperava que les coses m'anessin d'una altra manera. Hi havia un pressupost gran, jugadors importants... No m'ho vaig pensar. Imaginava que tot m'aniria igual de bé que a Girona, però no va ser així.\nPerquè el club era una mica inestable. La situació no era la ideal. A més, hi havia moltíssims jugadors. Érem més d'una trentena a la pretemporada. Coses així no ajuden pas. Es van unir massa circumstàncies negatives. Jo no vaig tenir oportunitats i l'equip va patir moltíssim per salvar-se, quan aquest no era l'objectiu.\nTé una espina clavada?\nSí i espero poder-me-la treure algun dia.\nAbans comentava que li agradaria tornar a Girona. Aquesta possibilitat va existir en l'últim estiu?\nSí. Hi va haver alguna conversa, però des del Las Palmas se'm van delimitar força les opcions per escollir un destí. Només podia triar entre el Saragosssa i un altre equip que no era el Girona. No vaig poder tornar per aquestes circumstàncies.\nCreu que es va desestimar l'opció per una qüestió econòmica o perquè hi havia clubs amb més entitat darrere seu?\nEstic convençut que va ser més per una qüestió econòmica. Tornar a Girona no hauria estat una passa enrere. Sobretot perquè l'equip venia de quedar-se a les portes de pujar a Primera.\nCom va viure aquell ascens fallit del seu exequip?\nQuan vam enfrontar-nos a Las Palmas ja els vaig dir que tan de bo pugessin ells i nosaltres. Se'ls va escapar pels pèls. Va ser un pal molt dur. I?injust. El que va passar al play-off no mereix la pena ni valorar-lo. Ho considero una autèntica loteria en la que pot passar de tot.\nAl vestidor del Saragossa es parla d'aquella eliminatòria amb els gironins?\nSí, se'n parla. No és el tema estrella, però s'ha comentat. Crec que és un al·licient més per motivar-nos.\nCom encaren aquesta sortida tenint en compte que el Girona encara no ha guanyat a casa?\nAixò és indiferent. Penso que és una de les sortides més complicades de l'any. És cert que els està costant una mica, però crec que al final de la temporada estaran amunt a la classificació. Encara és aviat per fer valoracions. Nosaltres hem estat sis setmanes ben fomuts i ara estem amunt; tot pot canviar.\nQuè me'n diu del seu germà Juanto?\nEstic molt content perquè les coses li van molt bé a Llagostera. Va començar una mica fora de l'equip, però ell sempre ha confiat en el seu treball i, de moment, va entrant en joc i fa gols. Espero que tot li vagi de meravella.


Concentració davant del Departament d’Ensenyament | Sant Andreu Indignat!\n← Escapada Informal a Guilleries\nCafeta antirrepressiva + Xerrada sobre Veneçuela a la Gordi →\nConcentració davant del Departament d’Ensenyament\nPosted on 27/08/2012 by sandreublog | 3 comentaris\nEl proper dimecres 29 d’agost l’Assemblea Groga (Educació) ha convocat una concentració davant del Departament d’Educació a les 12h. També convoquen una Assemblea Groga el divendres 31 d’agost a les 18h al mateix lloc.\nEl Grup de Treball d’Educació de l’Assemblea de St. Andreu també convoca a aquesta concentració i proposa quedar a les 11:15h a la Pl. Orfila per anar totes plegades amb metro cap allà.\nAqueasta setmana s’han enganxat cartells de les accions del 29 i el 31 d’agost a tots els centres educatius de St. Andreu i la Sagrera.\nFa poc vam rebre un correu de l’Assemblea Groga on ens demanaven si podiem fer alguna coseta des de St. Andreu per ajudar a explicar perquè els dies 12, 13 i 19 de setembre hi haurà vaga d’Ensenyament; reproduim el correu a continuació, per si alguna s’anima a fer quelcom. Més endavant ja penjarem un text amb els motius que té el personal docent per fer vaga; l’està preparant el Grup de Treball d’Educació.\n“Coses que poden fer els barris i les organitzacions per la vaga.\n(De coses senzilles fins a coses més complexes a escollir)\n-Fer fotocòpies i Penjar els cartells per entitats socials a locals i botigues, llibreries i portes de les escoles (els adjunto). Hi ha alguns (pocs) cartells impresos. Que us podria portar als barris. Si els necessiteu escriviu un correu a “Coordinadora Interzones” <interzones.docent@gmail.com>\n– Fer pancartes, amb tinta i plàstic, o bé amb tela i sprais amb el següents lemes: “Defensem l’ensenyament públic. No a l’ERO a l’educació. Per aturar els acomiadaments de docents. VAGA 12, 13 i 19 de setembre. Rigau dimissió. Per penjar a les places dels barris. O prop de les sortides del metro.\n– Crear “comitès de defensa de l’ensenyament públic” amb mestres pares, i tothom que vulgui. X Fer piquets informatius per repartir les octavetes als centres a partir de l’1 de setembre que els profes ja treballen; passar per les escoles i els instituts que el clima és molt relaxat.\nAllí: 1) encartellar els cartells de la vaga, 2) parlar amb els profes i informar-los que hi ha vaga\n-Repartir octavetes al metro a tothom que passi. (adjunto el model d’octaveta i de cartell, que encara no tenim fotocopiat. Si podeu fer fotocòpies de les octavetes perfecte.\n-Si cada assemblea es pot quedar 20 o 15 txapes (col·labora econòmicament, per fer més cartells) es venen a 1 euro la xapa.”\nAquesta entrada ha esta publicada en 01 Agenda, 02 Accions, Educació, GT Educació. Afegeix a les adreces d'interès l'enllaç permanent.\n3 responses to “Concentració davant del Departament d’Ensenyament”\nninja morat | 29/08/2012 a les 9:10 | Resposta\nsi algu vol anar a encartellar ke es posi en contacte amb mi\nGrup de treball Educació | 29/08/2012 a les 10:38 | Resposta\nGT Educació encarteló para la concentración y encartelará y organizará otras aciones de cara a la huelga. Si alguien está interesado en colaborar o asistir a nuestras reuniones, que se ponga en contacto en nuestro correo, ampaeducacio@gmail.com\nEsperanza | 29/08/2012 a les 21:34 | Resposta\nAqui os dejo un video del Bingo de adjudicaciones de maestros interinos y Subtitutos de la concentación de esta mañana


Taller 'Història i pensament de l'Antic Egipte' | Guia BCN: agenda d'activitats, directoris i cursos de Barcelona Taller 'Història i pensament de l'Antic Egipte'\nProfessora: Roger Fortea.\nL'antic Egipte ha generat a Occident un interès ininterromput. I així, tant des dels grecs com des de la cultura judeo-cristiana -i des de visions ben contradictòries-, forma part de la mateixa base de la nostra cultura occidental. El present curs vol ser un estudi de la mentalitat de l'antic Egipte a partir de la seva pròpia veu. És a dir, recórrer al seu llegat textual, iconogràfic i arquitectònic per a copsar els fonaments d'una civilització que va perdurar a la vall del Nil durant més de tres mil anys\nDilluns de 18:30h a 20:00h Entrada general de: 72.6 €. Cal inscripció prèvia\nSala 3 - Centre Cívic Casinet d'Hostafrancs.


Reobren les ludoteques dels Centres Cívics de Tarragona — Ajuntament de Tarragona\nEsteu aquí: Inici › Centres Cívics › Notícies › Notícies 2021 › Reobren les ludoteques dels Centres Cívics de Tarragona\nReobren les ludoteques dels Centres Cívics de Tarragona\nLes inscripcions es poden fer a cada equipament de referència\nLes ludoteques de la Xarxa de Centres Cívics de Tarragona tornen a obrir les portes per acollir a tots els infants de la ciutat que vulguin compartir un espai d'oci amb amics, familiars i el personal especialitzat. Coincidint amb la tornada del curs escolar, es reactiva aquest servei amb la intenció d'oferir un lloc de trobada i diversió pels més petits de la casa.\nArran de les mesures preses contra la COVID-19, totes les ludoteques, que compten amb diversos canals de ventilació, tenen un aforament màxim del 70%. D'aquesta manera, cada centre ha establert unes ràtios de grups segons la capacitat de la sala. D'altra banda, les instal·lacions dels Centres Cívics també permeten fer activitats de lleure als patis exteriors, com és el cas del centre ubicat a la Part Alta, que organitza directament la ludoteca a l'aire lliure, a la plaça de l'Antic Escorxador.\nLes inscripcions ja estan obertes i es poden fer presencialment al Centre Cívic de referència. A hores d'ara, estan tenint molt d'èxit, arribant fins i tot a completar l'aforament màxim les primeres tardes d'obertura. En aquest cas, s'organitzen torns per tal de garantir el servei a totes les famílies. El servei s'ofereix als nens i nenes d'entre 0 i 12 anys, de dilluns a divendres, de 16.30 a 19.30 h. Els més menuts han d'anar acompanyats del pare/mare o tutor, o d'una persona responsable de més de 18 anys.\nEl servei de ludopréstec, també en marxa\nLes ludoteques de la Xarxa de Centres Cívics de Tarragona segueixen oferint també el ludopréstec, un servei que es va posar en marxa el novembre passat, coincidint amb la celebració del Dia Internacional dels Drets dels Infants i com a alternativa a les restriccions de la COVID-19, i que permet que tots els nens i nenes puguin emportar-se a casa jocs, joguines i contes de la ludoteca durant una setmana. La reserva es pot fer a través del catàleg de referència de cada ludoteca, per telèfon al centre cívic de dilluns a divendres de 17 a 19 o per Internet.\nEl Centre Cívic de Bonavista ofereix, per altra banda, el servei de sala d'estudi. És un espai on nens i nenes d'entre 8 i 16 anys poden anar a fer els deures de l'escola i l'institut. Una professional especialitzada ajuda els infants amb aquelles tasques encomanades i resol els dubtes que els hi puguin sorgir. Tot plegat, l'objectiu principal és donar suport escolar. A més, tenen a la seva disposició diverses eines: ordinadors, impressora, llibres de lectura, diccionaris i enciclopèdies. L'horari de la sala d'estudi és de dilluns a divendres de 17 a 18 h pels alumnes de primària i de 18 a 19 h pels d'ESO.


Pere Padrosa reclama un pacte público-privat per a una logística competitiva i respectuosa amb el medi en la seva intervenció al Cercle d'Infraestructures | Cambra de comerç de Girona\nEstàs aquí: Home » Pere Padrosa reclama un pacte público-privat per a una logística competitiva i respectuosa amb el medi en la seva intervenció al Cercle d’Infraestructures\nPere Padrosa reclama un pacte público-privat per a una logística competitiva i respectuosa amb el medi en la seva intervenció al Cercle d’Infraestructures\nPere Padrosa, director general de Transports i Mobilitat, ha participat avui al Cercle d’Infraestructures de la Cambra de Comerç de Girona, on ha reclamat un pacte de país per a la logística del futur, competitiva però al mateix temps respectuosa amb el medi ambient. El director de Transports ha afirmat: “Cal un paraigua normatiu centrat en la competitivitat i la sostenibilitat per fer la distribució de mercaderies, amb un gran respecte pel medi ambient. Els països que aposten per la logística són els que pateixen menys i surten abans de les crisis”. Segons Padrosa, “el transport és la cadena logística del valor afegit, perquè si un producte no arriba a l’usuari no tindrà mai valor afegit”. Segons la seva opinió, “en cinc anys res al món de la logística serà com és avui”, i ha posat com a exemples l’assaig de la distribució de mercaderies amb drons als EEUU, els camions autònoms o la transició energètica cap a models elèctrics, amb gas o híbrids. Domènec Espadalé, president de la Cambra de Girona, creu que els alcaldes que surtin escollits en les properes eleccions tenen per davant el repte de fer possible una millor distribució de mercaderies en les zones urbanes que avui en dia és poc eficient i que es complicarà amb l’expansió de l’e-commerce.\nUn dels eixos de la seva exposició ha estat la sostenibilitat. “L’índex de contaminació de l’aire a Barcelona fa que hàgim de prendre mesures per no tenir tants vehicles rondant”. Ha reconegut també la dificultat de coordinar la distribució en els municipis, molts dels quals tenen normatives pròpies difícils de compatibilitzar amb els pobles veïns. Aviat la Generalitat posarà a disposició dels transportistes un web amb les normatives locals de distribució, mentre mira de posar d’acord totes les administracions amb una normativa comuna.\nEl responsable de Transports de la Generalitat ha assegurat que “el sector dels transports ha de fer de looby per influir en la indústria sobre el model tecnològic de transició energètica”. El missatge que es dóna segons el qual sembla que el transport és gratuït en molts enviaments no és bo per al sector, segons Padrosa, i caldria revertir-lo. “Tots sabem que la logística i el transport té uns costos importants”, ha precisat.\nLa liberalització de les autopistes fa que la Generalitat continuï apostant per l’eurovinyeta, amb uns beneficis que reverteixin en el manteniment i planificació de les infraestructures, en el sosteniment del transport públic i en la dinamització i modernització del sector dels transports. Per aplicar-la, però, cal tenir el 100% de la gestió de les carreteres, ha advertit Padrosa.\nEl president de la Fundació Cercle d’Infraestructures, Pere Macias, ha aprofitat l’acte per acomiadar el president de la Cambra, que deixarà el càrrec en les properes setmanes i li ha agraït la feina feta per les infraestructures i la demarcació.\nPosteriorment, Pere Padrosa ha participat en l’Assemblea General de l’associació Girona Centre Logístic, que s’ha celebrat també a la Cambra de Comerç de Girona, on s’ha aprovat el pla d’actuació del 2019. L’associació ha debatut sobre la situació de l’Aeroport Girona Costa-Brava , el centre Intermodal de El Far-Vilamalla, el corredor Mediterrani i les accions transfrontereres del CCI Pirineus Med. L’entitat veu un futur molt positiu per a l’aeroport com a quarta pista d’El Prat, per això manté la reclamació de la construcció d’una estació de passatgers que pugui enllaçar l’aeroport amb Barcelona amb el TGV. El Far-Vilamalla es convertiria en l’estació de mercaderies ferroviàries de la demarcació.\nCambra de Girona, Cercle Infraestructures, Pere Padrosa\nInformació sobre el procés de renovació de la Cambra de Girona\nUna delegació empresarial i institucional hondurenya manté una reunió de treball a la Cambra de Girona


CESVA aposta per la formació online de qualitat a través de webinars - CESVA instruments\nCESVA aposta per la formació online de qualitat a través de webinars\nCESVA transforma la seva activitat formativa per oferir-la online a través de webinars, adaptant-se a les noves necessitats d'empreses i administració.\nCESVA ha transformat la seva aula de formació en un plató per a la realització de webinars en directe. Aquest format que CESVA emet en streaming permet la producció audiovisual en directe amb diverses càmeres i la interacció dels assistents a través del xat.\nEls webinars són de durada reduïda (màxim una hora) i aposten per un contingut d'alta qualitat i interès tècnic abordant temes específics relacionats amb actualitzacions de productes, de normatives o tendències tecnològiques. El nou horari, de 13h a 14h s'ha adaptat a les noves necessitats del teletreball, compatibilitzant-ho amb horaris de primera hora de la tarda a Europa i primera hora del matí a llatí Amèrica.\nPosteriorment, el Webinar, està disponible online per als assistents registrats durant uns dies per si volen tornar-lo a veure, es van perdre alguna part del curs o volen compartir-lo amb companys de treball o clients.\nEl primer webinar sobre mesurament d'aïllament acústic amb el mètode d'escombrada manual ha estat tot un èxit amb més de 40 aisistentes. Els propers webinars ja han estat publicats, són gratuïts i requereixen d'inscripció prèvia a través del web (www.cesva.com).


fragant divendres: de frédéric malle - Bellesa\nDisseny De Primavera\nDivendres fragants: En Passant de Frédéric Malle\nLa primavera a París és el tema dels tòpics de Pinterest. Moltes fragàncies han intentat captar el seu esperit en cap sentit, ja sigui amb un abast massa gran, creant receptes de suc de 14 notes, o simplement. Però l'En Passant de Frédéric Malle (francès per 'passar') agafa un tòpic i s'injecta amb aire fresc (literalment) centrant-se en un concepte senzill: les liles al llarg del Sena.\nlizzy caplan cul\nComposada per Olivia Giacobetti, l'aroma està destinada a evocar una brisa de lilas fresques, la flor preferida de Malle. Si sou fan de fragàncies liles, ja sabeu que són molt difícils d’anar bé. Massa pols i l’aroma es torna massa mare o com un sabó per a convidats d’ocasió especial. Massa musc, i els liles perden part de la seva airabilitat.\nPer equilibrar el floral i evocar la memòria d’un passeig al llarg del riu, l’aroma se centra en notes aquoses, pensant en les olors que comportaria al llarg de la marea del riu. A les Tuileries hi ha notes de fulles de taronja dels tarongers. Hi ha cogombre i fenc, amb una base de musc blanc i blat, per afegir l'aroma. Fa olor bonic, no fa olor de preuat, lliure i lleuger i feliç. Si us agraden les fragàncies fresques, però no voleu olorar com una cistella de roba, aquesta és només l'olor que us passa.\nVeure: Léa Seydoux flota desnudament en un Prada de flors\nPer què és tan costosa aquesta paleta d’ombres d’ulls per a cultes?\nAmy Schumer comparteix un vídeo dels seus vots de casament\nOld Creep lluita per vendre memòria\nLa manera d’entendre les matemàtiques i els motius per què els nois calents són tontos


GUERRA OBERTA A C's: Tensa discussió en públic d'Arrimadas amb el seu principal rival\nEl vicepresident de la Junta de Castella i Lleó encara no ha fet el pas de presentar-se a les primàries internes\nper Redacció dilluns, 24 de febrer 2020 - 14:40h\nInés Arrimadas, en una imatge d'arxiu. | Cedida\nLa portaveu de C's al Congrés dels Diputats, Inés Arrimadas, i el vicepresident i portaveu de la Junta de Castella i Lleó, Francisco Igea, han mantingut una conversa de tot just 80 segons en què la catalana l'ha reptat a un debat davant la militància perquè «ells decideixin» i no hi hagi «un repartiment en un despatx». El responsable castellanolleonès, per la seva banda, s'ha mostrat d'acord en mantenir aquest 'cara a cara' si finalment presenta la seva candidatura per dirigir el partit i està disposat a fer públics els missatges de Whatsapp amb Arrimadas.\nTensa trobada entre Arrimadas i Igea\nLa conversa s'ha produït quan Inés Arrimadas abandonava l'hotel en el qual s'ha celebrat el cicle 'Converses polítiques', organitzat per 'El Mundo-Diari de Castella i Lleó', i en què ha estat la ponent. En aquesta trobada, Arrimadas li ha insistit a Francisco Igea en celebrar un col·loqui davant dels militants quan el vicepresident de la Junta presenti la seva candidatura, cosa que la portaveu de C's al Congrés està «segura» que farà, tal com ha posat de manifest durant la seva intervenció en el cicle. Arrimadas li ha dit a Igea que han parlat en privat i per Whatsapp i han mantingut un contacte permanent, al que Igea ha replicat: «Tu saps les trucades que hem tingut».\n«Sí, sí, ho tinc tot per això et dic que com hem parlat en privat i continuarem parlant totes les vegades que vulguis et convido a un col·loqui davant de la militància perquè ells decideixin i no hi hagi repartiments en un despatx», ha respost Inés Arrimadas. Davant d'això, Igea ha replicat que «ningú ha pretès repartir res en un despatx». Igea ha explicat que, «de manera reiterada», ha dit a Arrimadas que no vol «cap repartiment ni estar a l'executiva». «Ningú no ha parlat d'integració, i si vols que fem públiques les nostres converses ho podem fer. Jo no tinc cap problema», ha insistit Igea.\nArrimadas li agraeix la feina\nLa resposta d'Arrimadas ha estat insistir que, un cop Igea hagi presentat la seva candidatura, celebrin «un col·loqui amb els militants» i que siguin ells els que decideixin, al que el vicepresident de la Junta ha dit: «Jo hi estic disposat, i ho saps, si decidim presentar-nos». En aquell moment, Inés Arrimadas ha donat les gràcies a Francisco Igea pel seu treball «fantàstic» com a vicepresident, que ha respost també reconeixent el treball de la portaveu, que també li ha donat les gràcies per assistir a la seva intervenció.\n«Passi el que passi, en sortirem units, reforçats, endavant i respectant el que digui la militància», ha conclòs Arrimadas, que ha abandonat el lloc després de fer dos petons de comiat a Igea. La conversa, de menys d'un minut i mig, ha estat tensa i envoltada d'un mar de càmeres i micròfons.